I 1925 ble brua bygd om til ei kombinert vei- og jernbanebru, med ett kjørefelt på hver side av jernbanebrua. Samtidig ble ferjesambandet nedlagt. Veibanen var av treverk og lagt på utkraginger. Veibroen ble etterhvert en flaskehals på E6 og blant annet måtte passasjerer gå ut av busser som skulle kjøre over. Ny veibru ble bygd i 1959 noe lenger nord og veibrudelen av jernbanebrua ble revet i 1965. Jernbanebrua var i bruk for Dovrebanen til 2023.